# Pitanja:

1. Kako konfigurirati usmjernik DIR-645 bez CD-a te kako provjeriti naziv bežične mreže (SSID) i ključ za šifriranje bežične mreže?
2. Kako vratiti tvorničke postavke usmjernika?
3. Kako dodati novi klijent ili računalo bežične mreže, ako zaboravim naziv bežične mreže(SSID) ili ključ za šifriranje bežične mreže?
4. Što učiniti ako usmjernik ne radi ispravno?
5. Zašto ne mogu uspostaviti internetsku vezu?

# Odgovori:

NATRAG NA VRH

1. Kako konfigurirati usmjernik DIR-645 bez CD-a te kako provjeriti naziv bežične mreže (SSID) i ključ za šifriranje bežične mreže?

- Priključite računalo na usmjernik putem Ethernet kabela.
- Otvorite preglednik pa u polje za adresu upišite http://192.168.0.1
- Zadano korisničko ime je ‘admin‘. Zadana zaporka je '' (ostavite polje praznim).
- Ako ste promijenili zaporku i ne možete je se prisjetiti, trebat ćete ponovo pokrenuti usmjernik kako bi se prikazalo polje zadane zaporke '' (ostavite polje praznim).

NATRAG NA VRH

2. Kako vratiti tvorničke postavke usmjernika?

- Usmjernik mora biti uključen.
- Pritisnite i držite gumb za ponovno postavljanje na poleđini uređaja 20 sekundi.

Napomena: Vraćanjem tvorničkih postavki usmjernika brišu se trenutačne postavke konfiguracije. Da biste ponovno konfigurirali postavke, prijavite se na usmjernik na način opisan u 1. odgovoru pa pokrenite čarobnjak za postavljanje.
NATRAG NA VRH

3. Kako dodati novi klijent ili računalo bežične mreže, ako zaboravim naziv bežične mreže (SSID) ili ključ za šifriranje bežične mreže?

- Za svako računalo koje se bežično povezuje s usmjernikom trebate upotrijebiti ispravan naziv bežične mreže (SSID) i ključ za šifriranje.
- Da biste provjerili ili odabrali postavke bežične mreže, pristupite korisničkom sučelju na Webu (kao što je opisano gore u 1. odgovoru).
- Zabilježite postavke kako biste ih mogli unijeti za svako bežično povezano računalo. Zapišite postavke na poleđinu vodiča za brzu instalaciju koji ste dobili s proizvodom i spremite vodič na sigurno mjesto.
- Uklonite referencu uz naljepnicu!

NATRAG NA VRH

4. Što učiniti ako usmjernik ne radi ispravno?

- Priručnik sadrži detaljno poglavlje o uklanjanju poteškoća i možete ga preuzeti s D-Link internetske stranice (http://www.dlink.co.uk). Međutim, neke poteškoće možete pokušati riješiti putem nekoliko brzih koraka:
- Provjerite kontrolne lampice na prednjoj strani usmjernika. Kontrolne lampice napajanja, bežične mreže i interneta trebaju svijetliti. Jedna ili više kontrolnih lampica LAN mreže trebaju treptati.
- Provjerite jesu li oba kraja svih kabela pravilno priključena.
- Isključite usmjernik na 20 sekundi, a potom ga ponovo uključite.

NATRAG NA VRH

5. Zašto ne mogu uspostaviti internetsku vezu?

- Ako koristite kabelski modem, u čarobnjaku za postavljanje ne zaboravite označiti stavku Kloniraj MAC adresu (ili unesite registriranu MAC adresu) te provjerite je li usluga omogućena i aktivna.
- Ako koristite ADSL vezu, od pružatelja internetskih usluga zatražite potvrdu da je omogućio / uspostavio vezu te provjerite koristite li točno korisničko ime i zaporku ISP-a.