# Spørgsmål:

1. Hvordan konfigurerer jeg min DIR-645-router uden cd'en? Hvordan kontrollerer jeg mit trådløse netværks navn (SSID) og mit trådløse netværks krypteringsnøgle?
2. Hvordan nulstiller jeg routeren, så fabriksindstillingerne gendannes?
3. Hvordan tilføjer jeg en ny trådløs klient eller pc, hvis jeg har glemt mit trådløse netværks navn (SSID) eller krypteringsnøgle?
4. Hvad kan jeg gøre, hvis routeren ikke virker korrekt?
5. Hvorfor kan jeg ikke oprette forbindelse til internettet?

# Svar:

TIL TOPPEN

1. Hvordan konfigurerer jeg min DIR-645-router uden cd'en? Hvordan kontrollerer jeg mit trådløse netværks navn (SSID) og mit trådløse netværks krypteringsnøgle?

- Tilslut pc'en til routeren ved hjælp af et Ethernet-kabel.
- Åbn en webbrowser, og skriv adressen http://192.168.0.1
- Standardbrugernavnet er 'admin'. Standardadgangskoden er '' (lad feltet være tomt).
- Hvis du har ændret adgangskoden og ikke kan huske den, skal du nulstille routeren for at nulstille adgangskoden til '' (lad feltet være tomt).

TIL TOPPEN

2. Hvordan nulstiller jeg routeren, så fabriksindstillingerne gendannes?

- Sørg for at routeren er tændt.
- Tryk på reset-knappen på enhedens bagside, og hold den nede i 20 sekunder.
Bemærk: Hvis du nulstiller routeren til fabriksindstillingerne, slettes de aktuelle konfigurationsindstillinger. Hvis du vil konfigurere indstillingerne igen, skal du logge på routeren som beskrevet i spørgsmål 1 og derefter køre konfigurationsguiden
TIL TOPPEN

3. Hvordan tilføjer jeg en ny trådløs klient eller pc, hvis jeg har glemt mit trådløse netværks navn (SSID) eller krypteringsnøgle?

- For hver pc, der skal oprette trådløs forbindelse til routeren, skal du sørge for at bruge det korrekte trådløse netværks navn (SSID) og den korrekte krypteringsnøgle.
- Brug den webbaserede brugergrænseflade (som beskrevet i spørgsmål 1 ovenfor) for at kontrollere eller vælge dine indstillinger for trådløse forbindelser.
- Sørg for at skrive indstillingerne ned, så du kan indtaste dem på alle de pc'er, der opretter trådløs forbindelse. Skriv dem på bagsiden af lyninstallationsvejledningen, som følger med æsken, og opbevar den et sikkert sted.
- Fjern henvisningen til mærkaten!

TIL TOPPEN

4. Hvad kan jeg gøre, hvis routeren ikke virker korrekt?

- Vejledningen, som indeholder et komplet fejlfindingsafsnit, kan hentes på D-Links websted (http://www.dlink.dk). Der er dog også et par ting, som du kan gøre, for at prøve hurtigt at løse eventuelle problemer:
- Kontroller LED'erne på routerens forside. LED'erne for strøm, trådløst netværk og internet skal lyse. En eller flere af LAN-LED'erne skal blinke.
- Kontroller, at alle kablerne er tilsluttet korrekt i begge ender
- Sluk routeren i 20 sekunder, og tænd den derefter igen.

TIL TOPPEN

5. Hvorfor kan jeg ikke oprette forbindelse til internettet?

- Hvis du har en kabelforbindelse, skal du sørge for at markere indstillingen Klon MAC-adresse i konfigurationsguiden (eller indtaste den registrerede MAC-adresse) og sørge for, at tjenesten er aktiveret/tilsluttet og fungerer korrekt.
- Hvis du har en ADSL-forbindelse, skal du kontakte din internetudbyder for at kontrollere, at internetudbyderen har aktiveret/tilsluttet tjenesten, og at dit brugernavn og din adgangskode til internetudbyderen er korrekte.